Polițiștii Serviciului de Investigare a Criminalității Economice Cluj și cei sălăjeni au efectuat percheziții în județele Cluj și Sălaj, la persoane bănuite de obținerea ilegală de bani publici. Perchezițiile au avut loc joi, 30 mai, sub coordonarea unui procuror clujean. Potrivit anchetatorilor, în perioada 2019 – 2020, mai multe persoane ar fi întocmit, semnat și avizat înscrisuri falsificate, cu scopul accesării în mod ilegal a unor finanțări din fonduri publice. Prin astfel de acțiuni, persoanele vizate ar fi încasat ilegal sume mari de bani, prejudiciul fiind de aproximativ 200.000 de lei.